title: 2013/548/ES: 2013 m. balandžio 17 d. Europos Parlamento sprendimas dėl Europos Sąjungos 2011 finansinių metų bendrojo biudžeto įvykdymo patvirtinimo, VII skirsnis – Regionų komitetas

text:
16.11.2013

               LT

               Europos Sąjungos oficialusis leidinys

               L 308/130

      EUROPOS PARLAMENTO SPRENDIMAS

   2013 m. balandžio 17 d.
   dėl Europos Sąjungos 2011 finansinių metų bendrojo biudžeto įvykdymo patvirtinimo, VII skirsnis – Regionų komitetas
   (2013/548/ES)
   EUROPOS PARLAMENTAS,

               —

               atsižvelgdamas į Europos Sąjungos 2011 finansinių metų bendrąjį biudžetą (1),

               —

               atsižvelgdamas į Europos Bendrijų 2011 finansinių metų konsoliduotąsias metines ataskaitas (COM(2012) 436 – C7-0230/2012) (2),

               —

               atsižvelgdamas į Audito Rūmų 2011 finansinių metų metinę biudžeto vykdymo ataskaitą kartu su audituotų institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 164, 165 ir 166 straipsnius,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7-0093/2013),

               1.

               patvirtina Regionų komiteto Generaliniam sekretoriui, kad Regionų komiteto 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 68, 2011 3 15.

      (2)  OL C 348, 2012 11 14, p. 1.

      (3)  OL C 344, 2012 11 12, p. 1.

      (4)  OL C 348, 2012 11 14, p. 130.

      (5)  OL L 248, 2002 9 16, p. 1.

      (6)  OL L 298, 2012 10 26, p. 1.

         EUROPOS PARLAMENTO REZOLIUCIJA

      2013 m. balandžio 17 d.
      su pastabomis, sudarančiomis neatskiriamą sprendimo dėl Europos Sąjungos 2011 finansinių metų bendrojo biudžeto įvykdymo patvirtinimo dalį, VII skirsnis – Regionų komitetas
      EUROPOS PARLAMENTAS,

                  —

                  atsižvelgdamas į Europos Sąjungos 2011 finansinių metų bendrąjį biudžetą (1),

                  —

                  atsižvelgdamas į Europos Bendrijų 2011 finansinių metų konsoliduotąsias metines ataskaitas (COM(2012) 436 – C7-0230/2012) (2),

                  —

                  atsižvelgdamas į Audito Rūmų 2011 finansinių metų metinę biudžeto vykdymo ataskaitą kartu su audituotų institucijų atsakymais (3),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

                  —

                  atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 164, 165 ir 166 straipsnius,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą (A7-0093/2013),

                  1.

                  su pasitenkinimu pažymi, kad Audito Rūmai 2011 m. metinėje ataskaitoje nurodė, jog nenustatyta jokių didelių trūkumų audituojamose srityse, susijusiose su žmogiškaisiais ištekliais ir Regionų komitetui (toliau – Komitetas) skirtais viešaisiais pirkimais;

                  2.

                  džiaugiasi, kad, remdamiesi atlikto audito rezultatais, Audito Rūmai padarė išvadą, jog 2011 m. gruodžio 31 d. pasibaigusiais metais su institucijų ir įstaigų administracinėmis ir kitomis išlaidomis susijusiuose mokėjimuose nepadaryta reikšmingų klaidų;

                  3.

                  pažymi, kad Komitetas 2011 m. patvirtino 84 100 000 EUR biudžetą, iš kurių 82 000 000 EUR (908 000 000 EUR 2010 m.) sudarė įsipareigojimų asignavimai, o jų panaudojimo rodiklis 97,5 % buvo mažesnis nei 99,4 % 2010 m.; pabrėžia, kad Komiteto biudžetas yra visiškai administracinio pobūdžio, 72 % lėšų susiję su institucijoje dirbančiais asmenims ir 28 % – su pastatais, baldais, įranga ir įvairiomis einamosiomis išlaidoms;

                  4.

                  nerimauja dėl sumažėjusio biudžeto lėšų panaudojimo lygio; ragina imtis veiksmų tam lygiui pagerinti ir stebėti tuos vykdomus pakeitimus;

                  5.

                  pripažįsta, kad atsižvelgiant į naują Komiteto vaidmenį, apibrėžtą Sutartyje dėl Europos Sąjungos veikimo, reikia iš dalies keisti organizaciją, tačiau mano, kad šiuos koregavimus buvo galima numatyti Komiteto 2011 m. biudžeto įsipareigojimų asignavimuose;

                  6.

                  palankiai vertina Komiteto vidaus organizacijos projektus, kuriuose nustatomi tarnybų bendradarbiavimo tikslai ir sinergijos plėtojimas vykdant bendrą veiklą ir bendrus veiksmus; prašo jam pateikti naują informaciją apie projektus ir išsamiau informuoti apie priemonių, kurių buvo imtasi, pasekmes biudžetui;

                  7.

                  sveikina Komitetą ir Europos ekonomikos ir socialinių reikalų komitetą (EESRK), kad įgijo EMAS ir ISO-14001 atestaciją; vis dėlto apgailestauja, kad nepateikta jokios informacijos apie energiją, naudotą iš atsinaujinančiųjų išteklių, kurios pareikalauta praėjusių metų Parlamento biudžeto įvykdymo patvirtinimo rezoliucijoje; atkreipia dėmesį į pareigą skelbti duomenis apie atsinaujinančiųjų išteklių energijos dalį ir apie poveikį aplinkai;

                  8.

                  su pasitenkinimu pažymi, kad Komiteto biudžeto tarnyba Parlamento Biudžeto kontrolės komiteto rekomendacijas ir reikalavimus įrašė į centrinę duomenų bazę ir reguliariai stebi jų įgyvendinimo pažangą;

                  9.

                  prašo Komiteto toliau stebėti personalo struktūrą siekiant užtikrinti, kad etatų organizavimas būtų iš tiesų efektyvus ir padėtų geriau panaudoti skirtą biudžetą;

                  10.

                  palankiai vertina tai, kad vis daugiau rengiama vaizdo konferencijų; pageidauja, kad jį reguliariai informuotų apie vaizdo konferencijų efektyvumą ir jas naudojant sutaupytas lėšas, įskaitant kelionių išlaidas;

                  11.

                  pripažįsta Komiteto vidaus audito tarnybos pateiktas rekomendacijas ir nustatytus tikslus; vis dėlto mano, kad būtina pagerinti ir racionalizuoti jų įgyvendinimą;

                  12.

                  palankiai vertina pasiekimus vertimo raštu srityje po to, kai buvo atnaujintas EESRK ir Komiteto bendradarbiavimo susitarimas; vis dėlto pažymi, kad dėl didelio vertimų raštu poreikio didžiausio apkrovimo laikotarpiais teko padidinti išorės paslaugoms skirtus išteklius; ragina Komitetą parengti geresnį vertimo raštu poreikių tvarkaraštį;

                  13.

                  ragina Komitetą į kitą metinės veiklos ataskaitą įtraukti duomenis apie tais metais užsakytų, tačiau nepanaudotų vertimo žodžiu paslaugų lygį;

                  14.

                  pritaria Komiteto ir EESRK administracinio bendradarbiavimo susitarimo laikotarpio vidurio vertinimo išvadoms; pritaria nuomonei, kad reikalingi tam tikri patobulinimai siekiant racionalizuoti Bendrosios tarnybos ir vertimo raštu žmogiškuosius išteklius;

                  15.

                  prašo pateikti išsamią informaciją apie administracinio bendradarbiavimo tikslus, apie jų pasiekimo lygį ir apie to daromą poveikį santaupų požiūriu;

                  16.

                  palankiai vertina tai, kad Komitetas nuolat parengia kokybišką metinę veiklos ataskaitą ir pateikia išsamią metinę poveikio ataskaitą, kuri yra svarbi jo darbo vertinimo priemonė; su pasitenkinimu pažymi, kad metinėje veiklos ataskaitoje pateikta išsami visų Komiteto žmogiškųjų išteklių lentelė; skatina Komitetą į šią lentelę įtraukti dalyvavimo profesiniuose mokymuose pasiskirstymo duomenis;

                  17.

                  pakartoja savo poziciją, kad siekiant skaidrumo internete turėtų būti prieinamos visų institucijų narių finansinių interesų deklaracijos ir atnaujinti finansinių interesų duomenys; palankiai vertina Komiteto biuro 2011 m. priimtą sprendimą narių finansinių interesų deklaracijas paskelbti internete ir tikisi, kad jos kuo greičiau bus paskelbtos.

         (1)  OL L 68, 2011 3 15.

         (2)  OL C 348, 2012 11 14, p. 1.

         (3)  OL C 344, 2012 11 12, p. 1.

         (4)  OL C 348, 2012 11 14, p. 130.

         (5)  OL L 248, 2002 9 16, p. 1.

         (6)  OL L 298, 2012 10 26, p. 1.


title: 2009/630/EB,Euratomas: 2009 m. balandžio 23 d. Europos Parlamento sprendimas dėl 2007 finansinių metų Europos Sąjungos bendrojo biudžeto įvykdymo patvirtinimo, III skirsnis – Komisija

text:
26.9.2009

               LT

               Europos Sąjungos oficialusis leidinys

               L 255/24

         2009 m. balandžio 23 d.

      EUROPOS PARLAMENTO SPRENDIMAS

   dėl 2007 finansinių metų Europos Sąjungos bendrojo biudžeto įvykdymo patvirtinimo, III skirsnis – Komisija
   (2009/630/EB, Euratomas)
   EUROPOS PARLAMENTAS,

               —

               atsižvelgdamas į 2007 finansinių metų Europos Sąjungos bendrąjį biudžetą (1),

               —

               atsižvelgdamas į 2007 finansinių metų Europos Bendrijų galutines metines ataskaitas, (I tomas) (SEC(2008) 2359 – C6–0415/2008) (2),

               —

               atsižvelgdamas į Komisijos metines ataskaitas Europos Parlamentui ir Tarybai dėl tolesnių priemonių, susijusių su 2006 m. biudžeto įvykdymo patvirtinimo sprendimais (COM(2008) 629, COM(2008) 628), ir į Komisijos tarnybų darbo dokumentus, pridėtus prie šių ataskaitų (SEC(2008) 2579, SEC(2008) 2580),

               —

               atsižvelgdamas į Komisijos komunikatą „Komisijos laimėjimų valdymo srityje 2007 m. apibendrinimas“ (COM(2008) 338),

               —

               atsižvelgdamas į Komisijos metinę ataskaitą biudžeto įvykdymo patvirtinimo institucijai dėl 2007 m. atlikto vidaus audito (COM(2008) 499), taip pat į Komisijos tarnybų darbo dokumentą, pridėtą prie šios ataskaitos (SEC(2008) 2361),

               —

               atsižvelgdamas į Komisijos ataskaitą „Valstybių narių atsakymai į Audito Rūmų 2006 m. metinės ataskaitos pastabas“ (COM(2008) 112),

               —

               atsižvelgdamas į Komisijos 2006 m. gegužės 3 d. priimtą Žaliąją knygą „Europos skaidrumo iniciatyva“ (COM(2006) 194),

               —

               atsižvelgdamas į Audito Rūmų nuomonę Nr. 2/2004 dėl „vieno bendro audito“ modelio (ir pasiūlymo dėl Bendrijos vidaus kontrolės sistemos) (3),

               —

               atsižvelgdamas į Komisijos komunikatą dėl integruotos vidaus kontrolės sistemos plano (COM(2005) 252),

               —

               atsižvelgdamas į Komisijos Veiksmų planą dėl integruotos vidaus kontrolės sistemos (COM(2006) 9), Komisijos komunikatą Tarybai, Europos Parlamentui ir Audito Rūmams dėl Komisijos Veiksmų plano dėl integruotos vidaus kontrolės sistemos pažangos ataskaitos (COM(2007) 86), taip pat į Komisijos tarnybų darbo dokumentą, pridėtą prie šios ataskaitos (SEC(2007) 311),

               —

               atsižvelgdamas į pirmąją Komisijos veiksmų plano dėl integruotos vidaus kontrolės sistemos įgyvendinimo pusmečio pažangos ataskaitą, paskelbtą 2006 m. liepos 19 d. (SEC(2006) 1009) remiantis Parlamento prašymu, išreikštu rezoliucijoje, pridėtoje prie 2004 finansinių metų biudžeto įvykdymo patvirtinimo sprendimo,

               —

               atsižvelgdamas į Audito Rūmų nuomonę Nr. 6/2007 dėl valstybių narių metinių apibendrinimų, valstybių narių nacionalinių deklaracijų ir su ES lėšomis susijusio nacionalinių audito institucijų audito darbo (4),

               —

               atsižvelgdamas į Komisijos dalijamojo struktūrinių veiksmų valdymo priežiūros stiprinimo veiksmų planą (COM(2008) 97),

               —

               atsižvelgdamas į Komisijos narių D. Hübner ir V. Špidlos komunikatą Komisijai, kuriame pateikiama tarpinė Komisijos dalijamojo struktūrinių veiksmų valdymo priežiūros stiprinimo veiksmų plano įgyvendinimo ataskaita (SEC(2008) 2756), ir į prie šio komunikato pateikiamą Komisijos tarnybų parengtą darbo dokumentą (SEC(2008) 2755),

               —

               atsižvelgdamas į Komisijos komunikatą Tarybai, Europos Parlamentui ir Audito Rūmams dėl Komisijos veiksmų plano dėl integruotos vidaus kontrolės sistemos ataskaitos (COM(2008) 110), taip pat į Komisijos tarnybų darbo dokumentą, pridėtą prie šios ataskaitos (SEC(2008) 259),

               —

               atsižvelgdamas į Audito Rūmų 2007 finansinių metų metinę biudžeto vykdymo ataskaitą kartu su audituotų institucijų atsakymais (5) ir į Audito Rūmų specialiąsias ataskaitas,

               —

               atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir atliktų operacijų teisėtumo bei tvarkingumo patikinimo pareiškimą (6),

               —

               atsižvelgdamas į 2008 m. gruodžio 16 d. Komisijos komunikatą siekiant bendro toleruotinos klaidų rizikos sąvokos supratimo (COM(2008) 866) ir į Komisijos tarnybų darbo dokumentą, pridėtą prie šio komunikato (SEC(2008) 3054),

               —

               atsižvelgdamas į 2009 m. vasario 10 d. Tarybos rekomendaciją dėl patvirtinimo, kad Komisija įvykdė 2007 finansinių metų bendrąjį biudžetą (5587/2009 – C6–0055/2009),

               —

               atsižvelgdamas į EB sutarties 274, 275 ir 276 straipsnius bei Euratomo sutarties 179a ir 180b straipsnius,

               —

               atsižvelgdamas į EB sutarties 246 ir paskesnius straipsnius, susijusius Audito Rūmais,

               —

               atsižvelgdamas į tarptautinius audito standartus ir tarptautinius apskaitos standartus, ypač taikomus viešajame sektoriuje,

               —

               atsižvelgdamas į Audito Rūmų tarptautinį tarpusavio vertinimą,

               —

               atsižvelgdamas į 1968 m. vasario 29 d. Tarybos reglamentą (EEB, Euratomas, EAPB) Nr. 259/68, nustatantį Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas (7), ypač į V antraštinės dalies 3 skyrių, kuriame nustatomos senatvės ir invalidumo pensijos, ir į XII priedą, kuriame numatomos Tarnybos nuostatų 83 a straipsnio įgyvendinimo nuostatos,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (8), ir ypač į jo 145, 146 ir 147 straipsnius,

               —

               atsižvelgdamas į Darbo tvarkos taisyklių 70 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir į kitų suinteresuotų komitetų nuomones (A6–0168/2009),

               A.

               kadangi, kaip numatyta EB sutarties 274 straipsnyje, Komisija vykdo biudžetą savo pačios atsakomybe, atsižvelgdama į patikimo finansų valdymo principus,

               1.

               suteikia patvirtinimą Komisijai, kad ji įvykdė Europos Sąjungos 2007 finansinių metų bendrąjį biudžetą;

               2.

               išdėsto savo pastabas rezoliucijoje, kuri yra neatskiriama sprendimų dėl 2007 finansinių metų Europos Sąjungos bendrojo biudžeto įvykdymo patvirtinimo, III skirsnis – Komisija ir vykdomosios įstaigos, dalis;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams ir Europos investicijų bankui, taip pat valstybių narių parlamentams, valstybių narių nacionalinėms ir regioninėms audito institucijoms ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Klaus WELLE

      (1)  OL L 77, 2007 3 16.

      (2)  OL C 287, 2008 11 10, p. 1.

      (3)  OL C 107, 2004 4 30, p. 1.

      (4)  OL C 216, 2007 9 14, p. 3.

      (5)  OL C 286, 2008 11 10, p. 1.

      (6)  OL C 287, 2008 11 10, p. 111.

      (7)  OL L 56, 1968 3 4, p. 1.

      (8)  OL L 248, 2002 9 16, p. 1.


title: 1997 m. spalio 20 d. Tarybos Sprendimas dėl Bendrosios pozicijos 97/356/BUSP, Tarybos nustatytos remiantis Europos Sąjungos sutarties J.2 straipsniu, dėl konfliktų prevencijos ir sprendimo Afrikoje įgyvendinimo

text:
Svarbus teisinis pranešimas

|

31997D0690

Oficialusis leidinys L 293 , 27/10/1997 p. 0003 - 0004

		Tarybos sprendimas1997 m. spalio 20 d.dėl Bendrosios pozicijos 97/356/BUSP, Tarybos nustatytos remiantis Europos Sąjungos sutarties J.2 straipsniu, dėl konfliktų prevencijos ir sprendimo Afrikoje įgyvendinimo(97/690/BUSP)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos J.2 ir J.11 straipsnius,kadangi 1997 m. birželio 2 d. Bendrosios pozicijos 97/356/BUSP [1] 7 straipsnis nustato, kad Europos Sąjunga yra pasirengusi padėti kurti konfliktų prevencijos ir sprendimo Afrikoje gebėjimus remiantis konkrečiais projektų pasiūlymais, ypač per Afrikos vienybės organizaciją (AVO) ir Afrikos regionines organizacijas,kadangi, atsižvelgiant į 1997 m. birželio 2 d. Tarybos patvirtintas išvadas dėl konfliktų prevencijos ir sprendimo Afrikoje ir siekiant palengvinti Afrikos pastangas, Europos Sąjunga turėtų remti Konfliktų prevencijos, valdymo ir sprendimo Afrikoje mechanizmą (toliau - mechanizmas), kurį 1993 m. birželio mėn. Kaire savo 29-oje Asamblėjoje nustatė AVO;kadangi, kad AVO mechanizmas veiktų, svarbu padidinti ryšių priemonių įrangą AVO būstinėje, jos nacionaliniuose ir regioniniuose padaliniuose bei atstovybėse; kadangi AVO yra pateikusi konkretų projektą, kuris yra pasiūlymų stiprinti AVO mechanizmą šioje srityje suvestinio projekto dalis;kadangi tai yra bandomoji priemonė ir jos įvertinimas padės Europos Sąjungai plėsti bendradarbiavimą su AVO ir numatyti paramą kitiems AVO pateiktiems projektams, kuriuos Europos Sąjunga išnagrinės atskirai,NUSPRENDĖ:1 straipsnis1. Europos Sąjunga remia 1993 m. birželio mėn. AVO nustatytą Konfliktų prevencijos, valdymo ir sprendimo Afrikoje mechanizmą, kuriuo siekiama sudaryti sąlygas iš anksto nustatyti konflikto priežastis ir į jas greitai reaguoti.2. Siekiant sudaryti palankias sąlygas tam mechanizmui tobulinti savo operatyvų veiksmingumą ir atsižvelgiant į ryšių srityje Afrikoje pastebėtus trūkumus, Europos Sąjungos parama 1997 metais bus skirta AVO reikmėms didinti ryšių priemonių įrangą AVO būstinėje, jos nacionaliniuose ir regioniniuose padaliniuose ir atstovybėse, įskaitant mokymus šioje srityje.2 straipsnisĮgyvendinant šį sprendimą, bus atsižvelgiama į būtinumą užtikrinti Europos Sąjungos, valstybių narių ir kitų Vašingtone (1995), Briuselyje ir Madride (1996) surengtų konferencijų prevencinės diplomatijos klausimais dalyvių OVA teikiamos pagalbos darną.3 straipsnis1. AVO darbuotojams teikiamos įrangos ir mokymo išlaidoms padengti iš Europos Bendrijų bendrojo biudžeto 1997 finansiniais metais skiriama 860000 ekiu.2. Išlaidos, finansuojamos šio straipsnio 1 dalyje nustatyta suma, yra administruojamos laikantis Europos bendrijos biudžetinių procedūrų ir taisyklių.4 straipsnisPraėjus šešiems mėnesiams nuo šio sprendimo paskelbimo, Taryba įvertina veiksmus, kurių buvo imtasi pagal jį, remiantis Komisijos pateikta informacija.5 straipsnisŠis sprendimas įsigalioja jo priėmimo dieną.Jis yra skelbiamas Oficialiajame leidinyje.Priimta Liuksemburge, 1997 m. spalio 20 d.Tarybos varduPirmininkasF. Boden[1] OL L 153, 1997 6 11, p. 1.--------------------------------------------------